|  |  |
| --- | --- |
| Teitl y gweithgaredd: | **Efelychu cystrawennau *Trysor y Môr-ladron*** |
| Disgrifiad: | Ymarfer ysgrifennu: efelychu rhai o gystrawennau *Trysor y Môr-ladron.* Estyniad o ymarfer Efelychu cystrawennau *Tân ar y Comin* (Gweithgaredd iaith 1). |
| Blynyddoedd ysgol: | Bl 5 a 6 |
| Sgìl Rhaglen Astudio posib: | Ysgrifennu / Ysgrifennu’n gywir / Iaith |
| Testun T. Llew Jones | *Trysor y Môr-ladron,* o ail baragraff t.190 i ddiwedd t.198. |
| Offer angenrheidiol: | Adnodd y dysgwr |
| Trefn a awgrymir: | * Yn ddelfrydol, dylai’r dysgwyr fod wedi gwneud Gweithgaredd iaith 1 *Tân ar y Comin*, gan fod y gweithgaredd hwn yn estyniad arno.
* Dewis cystrawen allan o’r darn a ddarllenwyd, e.e. ‘Rhwyfodd Ned yn gyson ac yn dawel unwaith eto’ a’i hysgrifennu ar y bwrdd gwyn.
* Tanlinellu ‘Rhwyfodd’ a gofyn i’r dysgwyr feddwl am ferf arall a fyddai’n addas i’r frawddeg (e.e. fyddai ‘Gwaeddodd’ ddim yn addas). Ysgrifennu eu hawgrymiadau o dan y frawddeg.
* Ailddechrau trwy wneud yr un fath gydag elfennau eraill y frawddeg, e.e. ‘yn gyson’. (e.e. fyddai ‘Rhwyfodd Ned yn ffyrnig’ ddim yn addas).
* Dilyn yr un patrwm i greu llawer o frawddegau newydd sy’n gyfan gwbl wahanol **o ran eu hystyr** i’r frawddeg wreiddiol, e.e. Rhedodd Ned yn gyflym ac yn egnïol ddoe.
* Cyflwyno ‘Adnodd y Dysgwr’. Darllen drwy’r brawddegau a gofyn am rai awgrymiadau ar lafar, cyn gofyn i’r dysgwyr gwblhau’r daflen, naill ai mewn parau neu’n unigol.
* Gellir gwahaniaethu’r gofynion, e.e. hyd at dair brawddeg arall, o leiaf bum brawddeg arall, 7-8 brawddeg arall.
* Mynd dros y brawddegau ar lafar fel dosbarth i atgyfnerthu’r cystrawennau.
 |
| Gweithgareddau gwahaniaethol: | Gweithgaredd ysgrifennu: Dewis rhai cystrawennau – naill ai’r rhai ar y daflen neu rai eraill – a’u defnyddio’n batrwm i greu brawddegau newydd sy’n llunio paragraff ystyrlon.  |